Askild Hagen

Askild Hagen (født 1964) er norsk manus- og tekstforfatter som har skrevet tekster for flere norske komikere og TV-programmer.

 Liv og virke 
Askild Hagen har vært med i Nytt på nytt siden 1999 som tekstforfatter, og er en av fire grunnleggere av innholdsproduksjonsselskapet Forfatterne bak. Han er også medlem av forfatterkollegiet De Gyngende Seismologer. 

Hagen har også etablert det lille, uavhengige selskapet Kulturinstitusjonen PIIVV, som ga ut en rekke kassetter og plater på 1980- og 1990-tallet. Hagen har videre spilt i flere band, som f.eks Mormor & De 8000 Ungene, EL (som gjorde comeback som EL/NeUe i 2020), Trio Zuter & P.O. Latvia. Under navnet Adrian Cox ga han ut LP-en Flukt og forvandling i 1988. I 2009 ga han ut CD-en 99 sanger, som inneholder 99 korte sanger, på Ambolthue Records. Bandet EL dukket opp igjen i 2020 under navnet EL/NeUe og har blant annet gitt ut albumene KRANK og IMMER på CD og strømmetjenester.  EL/NeUe har også samarbeidet med Beranek. To av Hagens utgivelser som Adrian Cox er gjenutgitt på CD i serien "Norske albumklassikere".

Sammen med Åsleik Engmark skrev han i 2005 librettoen til musikalen Kveiteprinsen til musikk av Jon Rørmark.

Fra 2006 til 2009 skrev Hagen spalten «Pappa på post» i tidsskriftet Foreldre og Barn.

I 2010 startet Hagen prosjektet Hedemarkens Sønner – en rapduo som rapper på Hedemarksdialekt og som har som målsetting å fylle tomrommet mellom Karpe Diem og Alf Prøysen. Låta «Je voks opp på Hamar» ble en hit på Hamar og i Hedemark, og toppet NRKs Urørt-liste.

Sammen med Håkon Johnson og Stein Viem står Hagen også bak humorprosjektet «Oslo International Playback Freejazz Festival», som ble arrangert første gang i 2018. 

 Bøker 
Med De gyngende seismologer
 1997: Så langt i livet, Cappelen
 2001: Uhu! 1, CappelenDamm
 2002: Uhu! 2, CappelenDamm
 2003: Fjernsynsguiden, Kagge forlag
 2009: Hei Norge!, Gyldendal
Som medforfatter
 2007: Nytt på nytt, året i vitser av Jon Almaas, NRK Aktivum
 2008: Berlinerparodiene av Peder Udnæs, CappelenDamm – medforfattere: Elisabeth Botterli og Peder Udnæs
 2012: Guide til mannens midtlivskrise av Ivar Kvistum, Gyldendal
 2013: Kjære mor av Ivar Kvistum, Gyldendal

 2014: Tull – en rolig bok om Sverige av Ivar Kvistum, Gyldendal
 2016: En statsministers dagbok, CappelenDamm – medforfattere: Elisabeth Botterli, Peder Udnæs og Jørgen Mehren

 TV 

 2009/2010: Kometkameratene, NRK Super – manus 15 episoder
 2004–?: Barnas supershow, NRK Super
 2001–2003: Uhu!, NRK
 2000, 2003: Bla, bla, bla, NRK2
 Da Kork kom til bygda, NRK1
 2002–2008: Borettslaget, sesong 1, NRK1
 Hege og Holmen, NRK1
 2002–2006: Melonas, NRK1
 NRK Alltid moro, NRK1
 Egentlig, NRK1
 Brille, NRK1 og TVNorge
 Nytt på nytt, NRK1
 Nytt på nytt Quiz, NRK1

 Radio 

 Hallo i uken, NRK P2
 Kometkameratene, Barnetimen NRK

 Scene 

 Kveiteprinsen, musikal Latter, 2000
 Lenge Leve Livet, musikal Oslo Nye Teater, 2015
 Ikke bare søppel, barneforestilling med gruppa Salt og Petter
 Jula varer helt til påske, Asker kulturhus, premiere julen 2016
 Oslo International Playback Freejazz Festival, Oslo, 2018–2022

 Musikk 

 1988: Adrian Cox, Flukt og forvandling
 2009: Adrian Cox, 99 sanger
 2009: Hedemarkens Sønner, Je, CD – humoristisk rap på Hedemarksdialekt

 EL/NeUe, KRANK, Mingo/Piivv 2021
 EL/NeUe, IMMER, Mingo/Piivv 2023 
 2023: Adrian Cox: "fra prins adrians reise/postludier", nyutgivelse i serien Norske Albumklassikere
 2024: Adrian Cox: coxbox". nyutgivelse i serien Norske Albumklassikere

 Referanser 

Kategori:Norske manusforfattere
Kategori:Norske humorister
Kategori:Programskapere for NRK
Kategori:Personer fra Hamar kommune